Azeka-nni tasebḥit ad d-ffɣent ad ggrent azeṭṭa di beṛṛa, uqbel ara bdunt ccɣel nsent ilaq ad ilint ṛwant, acku ur ilaq ara ad ḥebsent di ccɣel nsent, alamma qelɛent tiseggra, lall uzeṭṭa imiren ad tebdu ad tektil tiseggra i xedment s wustu, amakken ara tektil sin iɣallen d nnefṣ uzeṭṭa , sakin mi tektal ad ten-tɛellem s tbuxin. Mi ara wwḍent ɣer umkan nni iɛelment ad ḥebsent, lall n uzeṭṭa imiren ad-tegger lemlaḥ akken ad yimliḥ uzeṭṭa ines, akken mi treṣṣa yiwet n tseggrut, ad tɛebbed di cwaṭen tlata n tikkal.